section_heading: Naslovnica i ilustracije
paragraph_text: Naslovnicu za Demonic izradio je Dave McKean, koji je također izradio naslovnice za prethodni album Low i idući album The Gathering. U intervjuu iz 1999. tijekom promidžbe The Gatheringa Peterson je izjavio da naslovnica prikazuje vrstu afričkog egzorcizma; drvena maska predstavlja opsjednutu osobu i u nju se zabijaju čavli koji tu osobu oslobađaju od zloduha.